મેઘવાલે જણાવ્યું કે રાજસ્થાન અને ગુજરાત નજીક રહેલી સીમા નજીક આવેલી પાકિસ્તાનની આંતરરાષ્ટ્રીય સીમાથી ભારતીય સીમામાં આતંકવાદીઓની ઘૂસણખોરી કરવાની સંભાવના છે. પંજાબ, જમ્મુ કાશ્મીર સીમા પર સખ્તી હોવાનાં કારણે આતંકવાદીઓ રાજસ્થાન સીમાથી સતત ઘુસણખોરીનો પ્રયાસ કરી રહ્યા છે. જોધપુર વાયુસેના સ્ટેશન યુનિટ પણ તૈયાર છે. વાયુસેના સ્ટેશનનાં એર કમાન્ડિંગ ઓફીસર નર્મદેશ્વર તિવારીએ ગરૂડ કમાંડોનાં પ્રદર્શન દરમિયાન મીડિયા સાથે ચર્ચા કરી હતી. તેમણે કહ્યું કે ફલોદી એરબેઝ પર પણ સુરક્ષા સુવિધાઓ વધારી દેવાઇ છે. સાથે તમામ જવાનોને સ્ટેન્ડ ટુ રહેવા માટેનાં આદેશ અપાયા છે.